**ΣΥΝΟΠΤΙΚΟΣ ΟΔΗΓΟΣ ΠΡΑΚΤΙΚΗΣ ΑΣΚΗΣΗΣ ΦΟΙΤΗΤΩΝ ΠΟΥ ΑΚΟΛΟΥΘΟΥΝ ΤΟ ΠΡΟΓΡΑΜΜΑ ΣΠΟΥΔΩΝ ΤΕΙ ΤΟΥ**

**ΤΜΗΜΑΤΟΣ ΔΙΟΙΚΗΣΗΣ ΕΠΙΧΕΙΡΗΣΕΩΝ**

**ΒΗΜΑ ΠΡΟΣ ΒΗΜΑ Η ΠΡΑΚΤΙΚΗ ΑΣΚΗΣΗ**

* Ενημέρωση από την **ιστοσελίδα του τμήματος** για τις θέσεις και τους φορείς που αναζητούν φοιτητές για πρακτική άσκηση.
* Οι φοιτητές που ενδιαφέρονται να ξεκινήσουν την πρακτική τους άσκηση πρέπει **ένα μήνα πριν** να έρθουν σε επαφή με την υπηρεσία ή την επιχείρηση που τους ενδιαφέρει ώστε να κανονίσουν ραντεβού για **συνέντευξη**.
* **Ανανέωση εγγραφής**.
* **Αίτηση** στην Γραμματεία του Τμήματος **για Έκδοση Παραπεμπτικού** (όσοι πραγματοποιήσουν την πρακτική άσκηση σε ιδιωτική επιχείρηση ή υπηρεσία).
* **Βεβαίωση** από την επιχείρηση ή υπηρεσία, όπου θα αναγράφεται ότι δέχονται τον/την φοιτητή/τρια για πρακτική άσκηση και ότι η αμοιβή του/της θα βαρύνει την επιχείρηση ή υπηρεσία.
* Παραλαβή του **Βιβλίου πρακτικής άσκησης**, του **παραπεμπτικού** (δημόσιες & ιδιωτικές επιχειρήσεις ή υπηρεσίες) & **τριών συμβάσεων** (μόνο όσοι θα πραγματοποιήσουν την πρακτική άσκηση σε ιδιωτικές επιχειρήσεις), από την Γραμματεία του Τμήματος την **τελευταία βδομάδα του μήνα** (η Γραμματεία θα ενημερώνει με ανακοίνωση τους φοιτητές).
* Άμεση υποβολή των  **τριών (3) συμβάσεων** και κατάθεση του **Παραπεμπτικού**στον **Υπεύθυνο του φορέα** απασχόλησης για πρακτική άσκηση προς υπογραφή και σφραγίδα.
* Παραλαβή των **τριών (3) συμβάσεων** από τον φορέα απασχόλησης πρακτικής άσκησης.
* Υποβολή των **τριών (3) συμβάσεων** στη Γραμματεία του Τμήματος ώστε να υπογραφούν από τον Πρόεδρο του Τμήματος.
* Παραλαβή **δύο (2) συμβάσεων** από τη Γραμματεία (μία μένει στο αρχείο της Γραμματείας, μία στο αρχείο του Φορέα και μία για στο αρχείο του φοιτητή)
* Ορισμός από τη γραμματεία του **επόπτη καθηγητή υπεύθυνο** για την πρακτική άσκηση του φοιτητή/τρια.
* Υποβολή στο **τέλος** της Πρακτικής Άσκησης του **Βιβλίου πρακτικής άσκησης** καθώς και **μίας (1) Βεβαίωσης** από τον Υπεύθυνο του Φορέα απασχόλησης όπου θα αναφέρει την **επιτυχή περάτωση** και τις **ημερομηνίες έναρξης και λήξης της πρακτικής άσκησης**.

**ΠΡΟΫΠΟΘΕΣΕΙΣ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ**

Ο/Η φοιτητής/τρια θα πρέπει:

1. Να ανανεώσει την εγγραφή του για το  **εξάμηνο σπουδών**.
2. Να έχει παρακολουθήσει και επιτύχει **στα 2/3 των μαθημάτων** που απαιτούνται για τη λήψη του πτυχίου.
3. Να υποβάλλει στη γραμματεία **αίτηση για έκδοση Παραπεμπτικο**ύ.
4. Να οφείλει μέχρι **δύο (2)μαθήματα ειδικότητας**.

**ΠΡΟΕΤΟΙΜΑΣΙΑ ΑΝΕΥΡΕΣΗΣ ΘΕΣΕΩΣ ΠΡΑΚΤΙΚΗΣ ΑΣΚΗΣΗΣ**Οι περίοδοι Πρακτικής Άσκησης στον Δημόσιο Τομέα & Ιδιωτικό τομέα είναι:

* Η **1η Απριλίου-30 Σεπτεμβρίου** και η **1η Οκτωβρίου – 31 Μαρτίου**.
* Στην ιστοσελίδα του Τμήματος υπάρχει **αναρτημένος πίνακας** με όλους τους φορείς, οι οποίοι έχουν εκδηλώσει ενδιαφέρον για την πρακτική άσκηση των φοιτητών του Τμήματος.
* Τις ενέργειες (επικοινωνία με τους φορείς, αποστολή βιογραφικού σημειώματος, ορισμός ραντεβού για συνέντευξη κλπ.) για την ανεύρεση θέσεως για πρακτική άσκηση τις κάνουν **οι ίδιοι οι φοιτητές ένα μήνα** **πριν** ξεκινήσει η Πρακτική Άσκηση.

**ΒΙΒΛΙΟ ΠΡΑΚΤΙΚΗΣ ΑΣΚΗΣΗΣ**

* Στο Βιβλίο Πρακτικής Άσκησης **συμπληρώνονται** οι καθημερινές, εβδομαδιαίες και μηνιαίες απασχολήσεις των φοιτητών.
* Δίδεται **στον εργοδότη** κατά τακτά χρονικά διαστήματα για να το συμπληρώσει όπου χρειάζεται, να το **υπογράψει** και να το **σφραγίσει** με την ορθογώνια ή την στρογγυλή σφραγίδα (που αναγράφει την επωνυμία και το Α.Φ.Μ.)
* Παραδίδεται συμπληρωμένο στη **Γραμματεία στο τέλος** της πρακτικής άσκησης.
* Ο **επόπτης καθηγητής**, μέλος ΔΕΠ του τμήματος, που ορίσθηκε για τον φοιτητή/τρια, **ελέγχει** το βιβλίο πρακτικής, **συμπληρώνει την τελική έκθεση αξιολόγησης**, **βαθμολογεί** και παραδίδει το βιβλίο στη γραμματεία.

**ΑΠΟΖΗΜΙΩΣΗ ΠΡΑΚΤΙΚΗΣ ΑΣΚΗΣΗΣ**

* Το ύψος της προβλεπόμενης αποζημίωσης των πρακτικά ασκούμενων φοιτητών καθορίζεται σε ποσοστό 80% επί του ημερομισθίου του ανειδίκευτου εργάτη που ισχύει κάθε φορά με βάση την Εθνική Συλλογική Σύμβαση.
* Οι πρακτικά ασκούμενοι υπάγονται υποχρεωτικά στην ασφάλιση του ΙΚΑ κατά του κινδύνου ατυχήματος σε ποσοστό 1% επί της καταβαλλόμενης κάθε φορά αποζημίωσης στον πρακτικά ασκούμενων και σύμφωνα με κοινή υπουργική απόφαση
* Ο**ιδιωτικός φορέας** ο οποίος απασχολεί τους φοιτητές καταβάλλει μηνιαία αποζημίωση.   Το 50% της αποζημίωσης κάθε μήνα, η επιχείρηση το εισπράττει από τον Ο.Α.Ε.Δ. στο τέλος κάθε τριμήνου.

(<http://prev.oaed.gr/index.php?option=com_content&view=article&id=759:a-a&catid=20&Itemid=132&lang=el>).

* Το ύψος της μικτής μηνιαίας αποζημίωσης των πρακτικά ασκούμενων που καταβάλλεται σε υπηρεσίες του **Δημοσίου**, ΟΤΑ, λοιπών ΝΠΔΔ, επιχειρήσεις και οργανισμούς του ευρύτερου δημοσίου τομέα ανέρχεται στο ποσό των 186,19€.
* Εκτός από το δικαίωμα **αποζημίωσης τους και ασφάλισής τους**, οι φοιτητές, δεν αποκτούν κανένα άλλο δικαίωμα εργασιακής ή συνταξιοδοτικής μορφής.
* Η πρακτική διαρκεί **6 μήνες** συνεχόμενους.
* Οι φοιτητές **δεν δικαιούνται** δώρα Χριστουγέννων ή Πάσχα.

 **ΑΠΟΥΣΙΑ**

* Δικαιολογημένες απουσίες για σοβαρούς λόγους μπορούν να **γίνουν μέχρι πέντε (5) εργάσιμες ημέρες** **συνολικά**.
* Οι απουσίες καταχωρούνται στο βιβλίο πρακτικής άσκησης, θεωρούνται και υπογράφονται, εγκρίνονται ή απορρίπτονται από την επιτροπή πρακτικής άσκησης.
* Σε περίπτωση που είναι απαραίτητη η απουσία άνω των πέντε (5) ημερών τότε απαραίτητα συμπληρώνονται στο τέλος.

**ΑΝΤΙΞΟΟΤΗΤΕΣ**

* Αν το αντικείμενο της απασχόλησης είναι διαφορετικό από την ειδικότητά ή σε περίπτωση που **για οποιοδήποτε σοβαρό λόγο** ένας/μια φοιτητής/τρια θελήσει να **αλλάξει φορέα απασχόλησης**, τότε πρέπει να ενημερώσει αμέσως τον/την υπεύθυνο/η εργασίας του καθώς και την επιτροπή πρακτικής άσκησης για πιθανή αλλαγή της θέσεως απασχόλησης.
* Ο/Η φοιτητής/τρια οφείλει να καταθέσει στη γραμματεία μια βεβαίωση για το χρόνο που παρέμεινε στην θέση, να κάνει μία αίτηση για νέα Βεβαίωση Σπουδών για πρακτική άσκηση (που να αναφέρει τον υπολειπόμενο χρόνο πρακτικής άσκησης) και να ετοιμάσει νέες συμβάσεις που να αναφέρουν την ακριβή περίοδο συμπλήρωσης της πρακτικής μέχρι τους έξι (6) μήνες.

Στο τμήμα έχει συγκροτηθεί και λειτουργεί η **Επιτροπή Παρακολούθησης Πρακτικής Άσκησης**, αποτελούμενη από τα εξής μέλη Δ.Ε.Π. του Τμήματος:

* **Γούλα Ασπασία, Αναπληρώτρια Καθηγήτρια**
* **Κυτάγια Χρήστο, Επίκουρος Καθηγητής**
* **Σαλμόν Ιωάννης, Επίκουρος Καθηγητής**